U ovom natjecanju učenici igraju računalnu igru u kojoj označavaju krovove čime se automatski računa njihov solarni energetski potencijal. Aplikacija potom prikazuje koliko električne energije pojedini krov može proizvesti kada bi se na njega instalirali fotonaponski solarni paneli.

**KROVOVE NA SUNCE**

Škola koja označi najviše krovova kao nagradu osvaja solarni kiosk - mobilni fotonaponski sustav koji proizvodi električnu energiju iz solarnih panela i može se koristiti na raznim događajima u školi; za puštanje glazbe, spajanje na bežični internet, rasvjetu ili punjenje mobitela.

**Kako?**

1. učenici trebaju otvoriti svoj korisnički račun s važećom e-mail adresom na web adresi **www.krovovenasunce.hr**
2. pridružiti se grupi OŠ Sveti Đurđ (zelena traka 🡪grupe 🡪 pridruži se grupi)
3. učitelj vam treba odobriti članstvo u grupi nakon čega možete početi igrati

**Upute:**

* Ako imate problema s određenim zadatkom, kliknite oznaku „Zadaci“ na zelenoj traci,

izaberite željeni zadatak te na dnu kliknite „Pitanja i problemi“ i pošaljite nam poruku.

* Pogrešno označeni krov, tj. ako je označena površina koja nije krov (livada ili sl.), bit će

izbrisan i igrač će dobiti kaznene bodove. Više pogrešno označenih krovova može dovesti do

izbacivanja iz igre.

* Tokom cijele igre, igrači mogu tražiti pogrešno označene krovove i skupljati bodove kad ih

prijave . No, ako prijave ispravno označen krov, izgubit će bodove zbog netočne prijave.

* Postoji i zadatak „Solarna policija“ u kojem se traže pogrešno označeni krovovi, ali pogrešno

označeni krovovi mogu se prijavljivati kroz cijelu igru, van ovog zadatka.

* Preporučamo izvršavati zadatke u igri jer donose bodove, ali nije nužno za pobjedu. Krovovi

se mogu označavati i van zadataka, gdje god igrači žele, unutar Hrvatske.

* Veći krovovi donose više bodova jer pokrivaju više solarne površine.
* Zadnji zadatak je označiti što više krovova u 6 gradova koji su navedeni. Ovaj zadatak je važan i preporučamo označavati krovove u svih 6 gradova podjednako kako bismo pokazali solarni potencijal u što više gradova.
* Neki krovovi su već označeni, u sklopu testiranja igre.
* Škola s najviše solarnih bodova pobjeđuje! Solarni bodovi se dobivaju označavanjem krovova, prolaženjem misija, količinom označene solarne površine i nalaženjem krivo označenih krovova.
* Rezultate možete provjeriti tako da kliknete na: “Rang lista” - “Grupe” -“Solarni bodovi”.
* Komentari svih igrača su javni i vidljivi su na naslovnici igre.
* Pozivanje prijatelja na Facebooku ne radi jer je ovo igrica zatvorenog karaktera, namijenjena samo školama.
* Ako vam je uključena aplikacija za blokiranje reklama (adblocker) na računalu, dijeljenje na društvenim mrežama vjerojatno neće raditi.